Δήμος Λουτρακίου

XMAS LUCKY WEEK
2023-12-21 08:00 - 2023-12-30 17:00 (Europe/Athens) | Λουτράκι, Λουτράκι, 20300
Γιορτές στο Λουτράκι σημαίνει ψωνίζω και κερδίζω!

Η Ένωση Εμπόρων και Επαγγελματοβιοτεχνών Λουτρακίου διοργανώνει την Christmas Lucky Week.

Κάνε τις αγορές σου στα καταστήματα της πόλης που συμμετέχουν από 21 μέχρι 30 Δεκεμβρίου και μπες στην κλήρωση για δωροεπιταγές συνολικής αξίας 1000€ και ένα 2ήμερο ταξίδι για 2 άτομα, προσφοράς του Heraion Tours.

Η κλήρωση θα πραγματοποιηθεί στις 30 Δεκεμβρίου.

Αγαπώ την πόλη μου!
Στηρίζω την πόλη μου!
Ψωνίζω στα καταστήματα της πόλης μου!

#XMASLuckyWeek από τον Eμπορικός Σύλλογος Λουτρακίου

Χριστουγεννιάτικό Πάρκο
2023-12-22 08:00 - 2024-01-07 17:00 | Παραλιακό Πάρκο, ΛΟΥΤΡΑΚΙ, Κορινθία, 20300, Ελλάδα
Την Παρασκευή 22 Δεκεμβρίου το Χριστουγεννιάτικό Πάρκο ανοίγει τις πόρτες του για να υποδεχθεί μικρούς και μεγάλους, με δραστηριότητες και πολλά παιχνίδια για τα πιο μαγικά Χριστούγεννα! Τα σκανδαλιάρικα ξωτικά υποδέχονται τους μικρούς μας φίλους σε face painting, παιδικές δραστηριότητες, χρωματιστές κατασκευές και πολλές εκπλήξεις!

Χριστουγεννιάτικο Πάρκο στο Παραλιακό Πάρκο Λουτρακίου
από 22 Δεκεμβρίου έως τις 7 Ιανουαρίου 2023

Χριστούγεννα με τη Φιλαρμονική | Πρωτοχρονιάτικη Συναυλία
2023-12-30 20:00 - 23:00 | Αλεξάνδρειο Συνεδριακό Κέντρο, Λουτράκι, Κορινθία, 20300, Ελλάδα
Την άκρως επιτυχημένη διοργάνωση «Χριστούγεννα με τη Φιλαρμονική Λουτρακίου» παρουσιάζει και φέτος, με σκοπό την καθιέρωσή της, ο Δήμος Λουτρακίου – Περαχώρας – Αγίων Θεοδώρων.
Σημείο αναφοράς θα αποτελέσει το κτήριο της Φιλαρμονικής Ορχήστρας του Δήμου Λουτρακίου – Περαχώρας – Αγίων Θεοδώρων και το προαύλιο του Πνευματικού Κέντρου Λουτρακίου, που θα φορέσει τα γιορτινά του από το τέλος Νοεμβρίου για να υποδεχθεί μικρούς και μεγάλους.
Η πανηγυρική έναρξη και η φωταγώγηση του Κέντρου θα πραγματοποιηθεί με τη συμμετοχή των μουσικών συνόλων της Φιλαρμονικής Ορχήστρας Λουτρακίου Filarmoniki Loutrakiou, του Μουσικού Σχολείου Κορίνθου Μουσικό Σχολείο Κορίνθου, τη χορωδία της Φάλιας Παπαγιαννοπούλου Opus Femina Γυναικεία Χορωδία και άλλους προσκεκλημένους, την Κυριακή 26 Νοεμβρίου 2023!
Η κορύφωση των εκδηλώσεων όπως κάθε χρόνο θα γίνει με την καθιερωμένη Πρωτοχρονιάτικη Συναυλία την 30η Δεκέμβρη.
Το αναλυτικό πρόγραμμα θα ανακοινωθεί από τα κανάλια επικοινωνίας της Φιλαρμονικής το προσεχές διάστημα.
#xmas #xmasloutraki #loutrakiband #visitloutraki #cityofloutrakiofficial

A night at the Opera
2023-12-30 20:00 - 22:00 | Αλεξάνδρειο Συνεδριακό Κέντρο, Λουτράκι, Κορινθία, 20300, Ελλάδα
Ένα λαμπερό γκαλά όπερας αφιερωμένο στη Μαρία Κάλλας!
Η Φιλαρμονική Ορχήστρα Λουτρακίου αφιερώνει την φετινή Πρωτοχρονιάτικη Συναυλία της στη Μαρία Κάλλας με αφορμή τα 100 χρόνια από τη γέννηση της.
Το πρόγραμμα περιλαμβάνει διάσημες άριες από τις σημαντικότερες όπερες του διεθνούς ρεπερτορίου που ερμήνευσε με το δικό της μοναδικό τρόπο η Μαρία Κάλλας κατά τη διάρκεια της σπουδαίας καριέρας της.
Σολίστ της ξεχωριστής αυτής βραδιάς είναι δύο σημαντικοί λυρικοί τραγουδιστές, η σοπράνο Κάτια Πάσχου και ο Τενόρος Νίκος Στεφάνου.
Τη Φιλαρμονική Λουτρακίου διευθύνει ο αρχιμουσικός Πελοπίδας Μαυρόπουλος.
Τη παρουσίαση της βραδιάς θα κάνει ο Αλέξης Κωστάλας (φιλική συμμετοχή).
Το Σάββατο 30 Δεκεμβρίου 2023 στο Αλεξάνδρειο Συνεδριακό Κέντρο Λουτρακίου. (πλησίον Ισθμού)
Εισιτήρια Διαθέσιμα μέσω της Ticket Services από την Πέμπτη 7 Δεκεμβρίου.
